RECOMANDAREA (2000) 19 A COMITETULUI DE MINIŞTRI AL STATELOR MEMBRE PRIVIND ROLUL URMĂRIRII PENALE ÎN SISTEMUL DE JUSTIŢIE PENALĂ

(Adoptată de Comitetul de Miniştri la data de 6 octombrie 2000 la cea de-a 724-a reuniune a delegaţilor Miniştrilor)

Comitetul de Miniştri, în virtutea articolului 15.b din Statutul Consiliului Europei,

Reamintind că scopul Consiliului Europei este de a atinge o unitate mai mare între membrii săi,

Amintind că scopul Consiliului Europei este de asemenea de a promova domnia legii; ceea ce constituie baza tuturor democraţiilor veritabile;

Luând în considerare că sistemul de justiţie penală joacă un rol cheie în protejarea domniei legii;

Fiind conştienţi de nevoia comună a tuturor statelor membre de a urgenta lupta împotriva infracţiunilor atât la nivel naţional cât şi internaţional;

Luând în considerare că, în acest scop, eficienţa nu numai sistemului de justiţie penal naţional ci de asemenea cooperarea internaţională pe probleme penale ar trebui sporită, în timp ce sunt protejate principiile consfinţite în Convenţia pentru protejarea Drepturilor Omului şi a Libertăţilor Fundamentale;

Fiind conştienţi de faptul că acuzarea publică joacă de asemenea un rol cheie în sistemul de justiţie penal ca şi în cooperarea internaţională pe probleme penale;

Fiind convinşi că, în acest scop, ar trebui încurajată definirea principiilor comune pentru acuzarea publică în statele membre;

Luând în considerare toate principiile şi regulile prevăzute în textele privind probleme penale adoptate de Comitetul de Miniştri,

Recomandă ca guvernele statelor membre să îşi fundamenteze legislaţia şi practica privitoare la rolul acuzării publice în sistemul de justiţie penală pe următoarele principii:

Funcţiile procurorului public

1. „Procurorii publici” reprezintă autorităţi publice care, în numele societăţii şi al interesului public, asigură aplicarea legii atunci când încălcarea acesteia atrage o sancţiune penală, luând în considerare atât drepturile individului cât şi eficacitatea necesară sistemului de justiţie penală.

2. În toate sistemele de justiţie penală. Procurorii publici:

· decid dacă să iniţieze sau să continue urmărirea penală;

· să aducă urmărirea în faţa instanţei;

· pot face apel sau să urmeze un apel privind toate sau unele din deciziile instanţei.

3. În anumite sisteme de justiţie penală, procurorii publici, de asemenea:

· implementează politica naţională privind infracţiunile în timp ce o adaptează, atunci când este cazul, la circumstanţele regionale şi locale;

· conduc, direcţionează sau supraveghează investigaţiile;

· se asigură că victimele sunt asistate eficient;

· decid asupra alternativelor la urmărirea penală;

· supraveghează executarea hotărârilor instanţei;

· etc.

Garanţiile oferite Procurorilor publici pentru îndeplinirea funcţiilor lor

4. Statele ar trebui să adopte măsuri eficiente pentru a garanta că procurorii publici sunt capabili să îşi îndeplinească îndatoririle şi responsabilităţile profesionale în virtutea condiţiilor adecvate legale şi organizaţionale ca şi condiţiilor adecvate în ceea ce priveşte mijloacele, în special mijloacele bugetare la dispoziţia lor.  Astfel de condiţii ar trebui stabilite în cooperare strânsă cu reprezentanţii procurorilor publici.

5. Statele ar trebui să ia măsuri astfel încât:

a. recrutarea, promovarea şi transferul procurorilor publici să fie efectuate conform unor proceduri corecte şi imparţiale care îndeplinesc garanţiile împotriva oricărei abordări care favorizează interesele unor grupuri specifice, şi exclud discriminarea pe orice motiv de sex, rasă, culoare, limbă, religie, opinie politică sau de altfel, origine socială sau naţională, asociere cu o minoritate naţională, proprietate, naştere sau alt statut;

b. Cariera procurorilor publici, promovarea şi mobilitatea lor sunt guvernate de criterii obiective şi cunoscute, cum ar fi competenţa şi experienţa;

c. Mobilitatea procurorilor publici este guvernată de asemenea de necesităţile serviciului;

d. Procurorii publici au condiţii rezonabile de serviciu cum ar fi remuneraţia, durată a serviciului şi pensie corespondente cu rolul lor crucial, ca şi o vârstă de pensionare adecvată şi aceste condiţii fiind guvernate de lege;

e. Procedurile disciplinare împotriva procurorilor publici sunt guvernate de lege şi ar trebui să garanteze o evaluare şi o decizie corectă şi obiectivă care ar trebui să facă obiectul unei revizuiri independente şi imparţiale;

f. Procurorii publici au acces la o procedură satisfăcătoare de plângere, inclusiv atunci când este adecvat accesul la tribunal, dacă statutul lor legal este afectat;

g. Procurorii publici, împreună cu familiile lor, sunt protejaţi fizic atunci când este ameninţată securitatea lor personală ca rezultat al îndeplinirii adecvate a funcţiilor lor.

6. Statele ar trebui de asemenea să ia măsuri pentru a se asigura că procurorii publici au un drept efectiv la libertatea de exprimare, credinţă, asociere sau adunare.  În special, ei ar trebui să aibă dreptul să ia parte la discuţii publice pe chestiuni de drept, administrarea justiţiei şi promovarea şi protecţia drepturilor omului şi să se alăture sau să formeze organizaţii locale, naţionale sau internaţionale şi să participe la întrunirile acestora în calitate particulară, fără a suferi dezavantaje profesionale din cauza acţiunii lor legale sau a calităţii de membru al unei organizaţii legale.  Drepturile menţionate mai sus pot fi limitate doar atunci când aceasta este prevăzută de lege şi este necesară păstrarea poziţiei constituţionale
 a procurorilor publici.  În cazul în care drepturile menţionate mai sus sunt încălcate, ar trebui să fie disponibilă o reparaţie eficientă.

7. Pregătirea este atât o datorie cât şi un drept al tuturor procurorilor publici, înainte de numirea lor cât şi în mod permanent.  Statele ar trebui astfel să ia măsuri eficiente pentru a asigura că procurorii publici au o educaţie şi o pregătire adecvate, atât înainte cat şi după numirea în funcţie.  În special, procurorii publici ar trebui să cunoască:

a. principiile şi îndatoririle etice ale funcţiei lor;

b. protecţia constituţională şi legală a suspecţilor, victimelor şi martorilor;

c. drepturile omului şi libertăţile după cum au fost stabilite în Convenţia pentru Protecţia Drepturilor Omului şi a Libertăţilor Fundamentale, în special drepturile stabilite în Articolul 5 şi 6 din această Convenţie;

d. principiile şi practicile organizării activităţii, management şi resurse umane în context juridic;

e. mecanismele şi materialele care contribuie la consecvenţa în activitatea lor;

Mai mult decât atât, statele ar trebui să adopte măsuri eficiente pentru a oferi pregătire suplimentară pe chestiuni specifice sau în domenii specifice, având în vedere condiţiile prezente, luând în considerare în special tipurile şi dezvoltarea infracţionalităţii, ca şi cooperarea internaţională pe probleme penale.

8. Pentru a răspunde mai bine formelor în dezvoltarea ale infracţionalităţii, în special ale crimei organizate, specializarea ar trebui privită ca o prioritate, în ceea ce priveşte organizarea procurorilor publici, ca şi în ceea ce priveşte pregătirea şi cariera lor.  Ar trebui de asemenea dezvoltată recurgerea la o echipă de specialişti, inclusiv echipe multi-disciplinare menite să asiste procurorii publici în desfăşurarea activităţilor lor.

9. În ceea ce priveşte organizarea şi funcţionarea internă a Procurorilor Publici, în special atribuirea şi re-atribuirea cazurilor, aceasta ar trebui să îndeplinească cerinţele de imparţialitate şi independenţă şi să maximizeze funcţionarea adecvată a sistemului de justiţie penală, în special nivelul de calificare legală şi de specializare pentru fiecare domeniu.

10. Toţi procurorii publici au dreptul de a solicita ca ordinele ce le sunt adresate să fie exprimate în scris.  Atunci când acesta consideră că un ordin este ilegal sau împotriva conştiinţei sale, ar trebui să fie disponibilă o procedură internă care să ducă la o eventuală înlocuire a sa.

Relaţia dintre procurorii publici şi puterea executivă şi legislativă

11. Statele ar trebui să ia măsuri adecvate pentru a asigura că procurorii publici îşi pot efectua îndatoririle şi responsabilităţile profesionale fără intervenţie nejustificată sau expunere la responsabilitate civilă, penală sau de alt tip.  Totuşi, procurorii publici trebuie să dea socoteală în mod periodic şi public pentru activităţile lor şi în special pentru modul în care au fost efectuate priorităţile.

12. Procurorii publici nu ar trebui să interfereze cu competenţa puterilor legislative şi executive.

13. Atunci când procurorul face parte din sau est subordonat guvernului, statele ar trebui să adopte măsuri eficiente pentru a garanta că:

a. natura şi întinderea puterilor guvernului faţă de urmărirea penală sunt stabilite de lege;

b. guvernul îşi exercită puterile într-un mod transparent şi în conformitate cu tratatele internaţionale, legislaţia naţională şi principiile generale de drept;

c. atunci când guvernul dă ordine de natură generală, astfel de ordine trebuie exprimate în scris şi publicate într-un mod adecvat;

d. atunci când guvernul are puterea de a da ordine în privinţa urmăririi penale a unui caz, astfel de ordine trebuie să poarte garanţii adecvate de respectare a transparenţei şi echităţii în conformitate cu legea internă, guvernul având datoria, de exemplu:

· de a solicita înainte avizul în scris de la procurorul public respectiv sau de la organul care se ocupă de urmărirea penală;

· să explice ordinele sale scrise, mai ales atunci când acestea nu urmează avizul procurorului public şi să le transmită prin intermediul canalelor ierarhice;

· să urmărească ca, înainte de proces, avizul şi ordinele să facă parte din dosar astfel ca cealaltă parte să le ia la cunoştinţă şi să le comenteze;

e. procurorul public să fie liber să supună instanţei argumentele legale la alegerea sa, chiar şi atunci când au îndatorirea ă reflecte în scris ordinele primite;

f. ordinele de a nu porni urmărirea penală într-un anumit caz, ar trebui să fie în principiu interzise.  Dacă nu este cazul, astfel de ordine trebuie să fie excepţionale şi să facă obiectul cerinţelor din paragrafele d. Şi e de mai sus şi al unui control specific în vederea garantării transparenţei.

14. În ţările în care urmărirea penală este independentă de guvern, statul ar trebui să adopte măsuri eficiente pentru a garanta că natura şi întinderea independenţei procurorului public să fie stabilite de lege.

15. Pentru a promova corectitudinea şi eficacitatea politicii infracţionale, procurorii publici ar trebui să coopereze cu agenţiile şi instituţiile guvernamentale în măsura în care acesta se conformează legii.

16. Procurorii publici ar trebui, în orice caz să aibă posibilitatea de a efectua urmărire penală fără a fi obstrucţionaţi, împotriva funcţionarilor publici pentru infracţiuni comise de aceştia, în special corupţie, folosirea nelegitimă a puterii, grave încălcări ale drepturilor omului şi alte infracţiuni recunoscute de dreptul internaţional.

Relaţia dintre procurorii publici şi judecători

17. Statele ar trebui să ia măsuri adecvate pentru a se asigura că statutul legal, competenţa şi rolul procedural al procurorului public sunt stabilite de lege astfel încât să nu poată exista vreo îndoială legitimă privind independenţa şi imparţialitatea judecătorului.  În special, statele ar trebui să garanteze că o persoană nu poate să desfăşoare în acelaşi timp îndatorirea de procuror public şi pe cea de judecător.

18. totuşi, dacă sistemul legal o permite, statele ar trebui să ia măsuri pentru a face posibil ca această persoană să desfăşoare în mod succesiv funcţia de procuror public cu cea de judecător şi invers.  Astfel de schimbări ale funcţiei sunt posibile doar la cererea expresă a persoanei respective şi cu respectarea garanţiilor,

19. Procurorii publici trebuie să respecte strict independenţa şi imparţialitatea judecătorilor; în special ei nu se vor îndoi de deciziile judecătoreşti şi nici nu vor împiedica executarea acestora, cu excepţia cazului în care îşi exercită dreptul de apel sau invocă o altă procedură declaratorie.

20. Procurorii publici trebuie să fie obiectivi şi corecţi pe durata procedurilor în instanţă.  Ei ar trebui să se asigure că instanţa deţine toate faptele relevante şi argumentele legale necesare pentru administrarea corectă a justiţiei.

Relaţia dintre procurorii publici şi poliţie

21. În general, procurorii publici ar trebui să cerceteze legalitatea investigaţiilor poliţiei cel mai târziu atunci când decid dacă să înceapă sau să continue o urmărire penală.  În această privinţă, procurorii publici vor monitoriza de asemenea respectarea drepturilor omului de către poliţie.

22. În ţările în care poliţia se află sub autoritatea procurorului public sau atunci când investigaţiile poliţiei sunt fie conduse fie supervizate de procurorul public, statul ar trebui să ia măsuri eficiente pentru a garanta ca  procurorul public să poată:

a. să dea ordine în mod adecvat poliţiei în vederea implementării eficiente a priorităţilor politicii infracţionale, mai ales în ceea ce priveşte a decide care categorii de cazuri ar trebui să fie prelucrate primele, metodele folosite pentru a căuta dovezi, personalul folosit, durata investigaţiilor, informaţiile să fie oferite procurorului public, etc.

b. acolo unde sunt disponibile diferite agenţii de poliţie, să fie alocate cazuri individuale agenţiei care este cea mai în măsură să se ocupe de acestea;

c. să fie efectuate evaluări şi controale în măsura în care este necesar pentru a monitoriza conformarea cu ordinele şi cu legea;

d. sancţionarea sau promovarea sancţionării, dacă este posibil, a eventualelor încălcări.

23. Statele în care poliţia este independentă de procurorii publici, ar trebui să ia măsuri eficiente pentru a garanta că există o cooperare adecvată şi operativă între procurorii publici şi poliţie.

Îndatoririle procurorului public faţă de indivizi

24. În efectuarea îndatoririlor lor, procurorii publici ar trebui, în special:

a. să îşi exercite funcţiile în mod corect, imparţial şi obiectiv;

b. să respecte şi să protejeze drepturile omului, astfel cum au fost prevăzute în Convenţia pentru Protecţia Drepturilor Omului şi a Libertăţilor Fundamentale;

c. să încerce să asigure ca sistemul de justiţie penală să funcţioneze cât mai rapid posibil.

25. Procurorii publici ar trebui să se abţină de la discriminare de orice fel cum ar fi sex, rasă, culoare, limbă, religie, opinie politică sau de alt fel, origine socială sau naţională, asocierea cu o minoritate naţională, proprietate, naştere, sănătate, handicapuri sau alt statut.

26. Procurorii publici ar trebui să asigure egalitatea în faţa legii, şi să fie conştienţi de toate circumstanţele relevante, inclusiv cele ce îl afectează pe suspect, indiferent dacă acestea sunt în avantajul sau dezavantajul acestuia.

27. Procurorii publici nu ar trebui să înceapă sau să continue urmărirea penală atunci când investigaţiile imparţiale dovedesc acuzaţia nefondată.

28. Procurorii publici nu ar trebui să aducă dovezi împotriva suspecţilor, ştiind sau crezând în mod fundamentat că acestea au fost obţinute prin recurgerea la metode contrare legii.  În caz de îndoială, procurorii publici ar trebui să întrebe instanţa cu privire la admisibilitatea unor astfel de dovezi.

29. Procurorii Publici ar trebui să ocrotească principiul egalităţii armelor, în special dezvăluind celorlalte părţi, cu excepţia cazului în care este prevăzut diferit de lege, orice informaţie pe care o posedă şi care poate afecta corectitudinea procedurilor.

30. Procurorii publici ar trebui să păstreze confidenţiale informaţiile obţinute de la terţi, în special atunci când prezumţia de nevinovăţie este pusă la îndoială, cu excepţia cazului în care divulgarea este necesară în interesul justiţiei sau este prevăzută de lege.

31. Atunci când procurorii publici sunt îndreptăţiţi să ia măsuri care cauzează o interferenţă în drepturile şi libertăţile fundamentale ale suspectului, trebuie să fie posibil un control judiciar privind aceste măsuri.

32. Procurorii publici ar trebui să ţină seama de interesele martorilor, în special să ia şi să promoveze măsuri pentru protejarea vieţii lor, a siguranţei şi intimităţii, sau să aibă grijă să fie luate aceste măsuri.

33. Procurorii publici ar trebui să ţină seama de punctele de vedere şi de preocupările victimelor atunci când sunt afectate interesele lor personale şi să ia sau să promoveze acţiuni pentru a se asigura că victimele sunt informate cu privire la drepturile lor şi în ceea ce priveşte evoluţia procedurii.

34. Părţile interesate cu statut recunoscut sau identificabil, în special victimele, ar trebui să poată ataca deciziile procurorilor publici de a u pune sub urmărire penală; un astfel de atac poate fi efectuat, în urma unei revizuiri ierarhice, printr-o revizuire judiciară sau prin autorizarea părţilor de a angaja urmărire privată.

35. Statele ar trebui să asigure că în desfăşurarea sarcinilor lor, procurorii publici trebuie să se conformeze „codurilor de conduită”.  Încălcările acestor coduri pot duce la sancţiuni adecvate în conformitate cu paragraful 5 de mai sus.  Performanţa procurorilor publici ar trebui să facă obiectul revizuirii interne regulate.

36. a. În vederea promovării unei activităţi corecte, consecvente şi eficiente a procurorilor publici, statele ar trebui să:

· să acorde consideraţie principală metodelor ierarhice de organizare, fără a permite acestor metode organizaţionale să ducă la structuri birocratice ineficiente sau obstrucţionare;

· să definească direcţiile generale pentru implementarea politicii infracţionale;

· să definească principiile şi criteriile generale ce trebuie folosite prin referire, împotriva cărora ar trebui luate deciziile în cazuri individuale, pentru a se proteja împotriva deciziilor arbitrare.

b. Metodele de organizare, direcţiile, principiile şi criteriile de mai sus ar trebui decise de parlament sau de guvern sau, dacă legea naţională consfinţeşte independenţa procurorilor publici, de reprezentanţii acestora.

c. Publicul trebuie informat despre organizarea, direcţiile, principiile şi criteriile de mai sus; acestea vor fi comunicate oricărei persoane la cerere.

Cooperarea internaţională

37. În ciuda rolului care ar putea aparţine altor organe în chestiuni legate de cooperarea judiciară internaţională, contactele directe între procurorii publici din diferite ţări ar trebui sporite, în cadrul acordurilor internaţionale acolo unde acestea există sau pe baza unor aranjamente practice.

38. Ar trebui efectuate anumite acţiuni în numeroase domenii pentru a spori contactele directe între procurorii publici în contextul cooperării judiciare internaţionale.  Astfel de acţiuni ar trebui să constea în principal în:

a. diseminarea documentării;

b. Alcătuirea unei liste de contacte şi adrese cu numele persoanelor de contact relevante din diferitele autorităţi ale procurorilor, în privinţa domeniilor de specializare, arii de responsabilitate, etc.;

c. Stabilirea de contacte personale regulate între procurorii publici din diferite ţări, în special prin organizarea întâlnirilor regulate între Procurorii Generali;

d. Organizarea de sesiuni de formare profesională şi de sporire a conştiinţei;

e. Iniţierea şi dezvoltarea funcţiei de ofiţer de legătură stabilit în altă ţară;

f. Pregătirea în limbi străine;

g. Dezvoltarea folosirii transmiterii electronice de date;

h. Organizarea de seminarii de lucru cu alte state, pe probleme ce privesc ajutorul reciproc şi chestiuni comune privind infracţiunile.

39. Pentru a îmbunătăţi raţionalizarea şi a atinge coordonarea procedurilor de asistenţă reciprocă, ar trebui făcute eforturi pentru a promova:

a. între procurorii publici în general, conştiinţa necesităţii de participare activă la cooperarea internaţională şi

b. specializarea unor procurori publici în domeniul cooperării internaţionale,

În acest sens, statele ar trebui să întreprindă măsuri pentru a asigura că procurorii publici ai statului solicitant, acolo unde acesta este responsabil de cooperarea internaţională, poate adresa solicitări de asistenţă reciprocă, direct autorităţii celuilalt stat care este competent să efectueze acţiunea solicitată, şi al cărui autoritate poate înapoia direct dovezile obţinute.

� Cuvântul constituţional este folosit aici cu referire la scopurile stabilite legal şi puterile procurorului public, nu la Constituţia vreunui stat.

